Ttewḥid-ik, a Sidi Ṛebbi di lembacel irkkul, di lwaldin irkkul ara yesεun ṭṭaqa n dderya, yettnulfu-asen meḥsub daymen umenzu-nni, yettnamar-iten, yettεaṣi-ten – gar cwiṭ d waṭas_ akter n watmaten-is. Ahat dɣa imi d netta ay d amenzu ɣer… tmussni n leεyub-nsen, imi, lḥaṣun, d netta i ibeddun, i yettfakkan, d amezwaru, amur n lḥanna. Walakin, yuɣ lḥal ayagi, yiwen ubrid kan i yettujaṛṛeb, am lmut: yiwet n tikkelt kan i yettili umenzu…